Pink Tape
Pink Tape – trečiasis amerikiečių reperio ir dainininko Lil Uzi Vert studijinis albumas, išleistas 2023 m. birželio 30 d. Albume dainas kartu atlieka tokie atlikėjai, kaip Travis Scott, Nicki Minaj ir daugelis kitų. Albumui pristatyti išleistas singlas „Just Wanna Rock“, o jame skambantys kūriniai jungia hiphopo, rap roko ir metalcore elementus. Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. JAV per pirmąją savaitę parduota 167 tūkstančiai kopijų ir albumas debiutavo pirmojoje „Billboard 200“ reitingo vietoje, tapdamas trečiuoju Lil Uzi Vert įrašu, pasiekusiu šią viršūnę. 2024 m. rugpjūčio mėnesio duomenimis, JAV parduota per milijoną įrašo kopijų ir jis tapęs platininiu. Jungtinėje Karalystėje „Pink Tape“ pasiekė septintąją reitingo vietą, o Lietuvoje – penktąją. 2024 m. vykusiuose „Grammy“ apdovanojimuose daina „Just Wanna Rock“ nominuota geriausios repo dainos kategorijoje.